b'\n_START_ARTICLE_\nFedora (1978.)\n_START_SECTION_\nRadnja\n_START_PARAGRAPH_\nOstarjela filmska zvijezda Fedora, nakon godina provedenih daleko od javnosti, umire u Parizu. Tijekom njezinog pogreba poznati filmski producent prisje\xc4\x87a se posljednja dva tjedna njezinog \xc5\xbeivota i razmi\xc5\xa1lja o bri\xc5\xbeno \xc4\x8duvanoj glumi\xc4\x8dinoj tajni. Pri\xc4\x8da po\xc4\x8dinje na gr\xc4\x8dkom otoku Krfu, gdje se zvijezda povukla u svoj vlastiti svijet za\xc5\xa1ti\xc4\x87en od javnosti. \xc5\xbdivi u vili na osami s jednom medicinskom sestrom, starom poljskom groficom i plasti\xc4\x8dnim kirurgom, koji joj je uspio sa\xc4\x8duvati vje\xc4\x8dno mladi izgled. Du\xc5\xa1evni mir glumice naru\xc5\xa1ava se kada joj producent ponudi scenarij za film Ana Karenjina. Fedora sa svojom pratnjom tajanstveno bje\xc5\xbei u Pariz gdje se zatvara u svom "azilu". Njezin \xc5\xbeivot po posljednji put do\xc5\xbeivljava dramati\xc4\x8dni obrat.\n_START_SECTION_\nZanimljivosti\n_START_PARAGRAPH_\nUloga i karijera Fedore u kratkoj pripovijesti Toma Tryona zasniva se na elementima iz \xc5\xbeivota i karijera Marlene Dietrich, Grete Garbo, Pole Negri, Olge Tschechowe i Elfi von Dassanowsky._NEWLINE_Uloga Fedore prvotno je ponu\xc4\x91ena glumici Faye Dunaway, a grofice Sobryanski Marlene Dietrich._NEWLINE_Re\xc5\xbeiseru Billy Wilderu filmska kritika je zamjerila da je snimio plagijat vlastitog filma "Sunset Boulevard" ("Bulevar sumraka") iz 1950. godine.'